Tengler Gabriella – Mercatorius kincse

Volt egyszer a 15. században egy kereskedő, akit Mercatorius hívtak. Ez a kereskedő igen gazdag volt, és volt egy titokzatos vaskulcsa. Mindenki azt mondta, hogy rengeteg kincse van, de ő ezt mindig letagadta. De a kereskedő sajnos váratlanul meghalt, és elveszett a kulcsa a vagyonával egyetemben....

544 évvel később (vagyis most) volt egy osztály, aki osztálykiránduláson vett részt Budapesten. Ebben az osztályban volt hat barát, Réka, Ágnes, Laura, Erik, Norbert és Attila, akik egy csapatot alkottak. Mindannyian kilenc évesek voltak és amikor csak tehették, együtt töltötték az időt, így ezen az osztálykiránduláson is.

A kirándulás második napján a budai várnegyedet fedezte fel az osztály. Ahogy a jóbarátok menet közben beszélgettek, egyszer csak Erik megbotlott valamiben. Egy vaskulcsra bukkantak! Az volt ráírva, hogy:

Mercatorius kulcsa 1475.

* Milyen régi kulcs! - kiáltottak fel mind egyszerre. De miközben a vaskulcsot nézegették, az osztály továbbment nélkülük.
* Most mihez kezdünk? - kérdezte kétségbeesetten Erik.
* Még egy telefon sincs nálunk! - folytatta Laura a sopánkodást. Nagyon megijedtek és abba az irányba nézte, amerre az osztály eltűnt, de már senkit sem láttak.

Ekkor Réka szeme felcsillant:

* De még is van valamink… - mondta.
* De mink? - vágott közbe Norbert, mielőtt Réka befejezhette volna a mondatát.
* Hát a kulcs - folytatta Réka.
* És akkor? Mit kezdjünk egy kulccsal, ami egy olyan emberé volt, aki legalább 500 évvel ezelőtt élt!? - kérdezte feldühödve Ágnes.
* Talán megkereshetnénk, hogy mit nyit a kulcs, hátha valami olyat, ami szerencsés a helyzetünkhöz – mondta Réka felvidultan.
* De azt mégis hogyan? - kérdezte Attila.
* Zárakból nagyából úgy több mint milliószor millió van. Még ha egész életünkben is kutatnák azt a zárat amelyikbe beleillik, szerintem még akkor se találnánk meg - mondta Atilla szomorúan.
* De azért egy próbát megér- mondták neki a többiek.
* Vagy inkább maradjunk itt, amíg éhen halunk? - kérdezte szigorúan Erik. Réka, Laura, és Erik hátat fordítottak a többieknek és elindultak. Hamarosan Ágnes is elindult, majd kisvártatva Attila és Norbert is utánuk eredt. Hamarosan azonban mindenkinek elfogyott az ennivalója és az innivalója is. Egyszer csak, ahogy mentek, egy nagyon érdekes helyre jutottak. Amikor oda értek egy nagy szalagal körbekerített helyre értek,
* Egy felnőtt lépett oda hozzájuk, aki az ásatáson dolgozott.
* Sziasztok gyerekek! Mi járatban? – kérdezte tőlük.
* Jó napot kívánunk. – köszöntek a gyerekek és bemutatkoztak. Azt szeretnénk megkérdezni, hogy tud-e mondani egy olyan helyet, ahol van egy zár, amibe egy kulcsot keresnek?

Azt mondta erre a bácsi:

* Persze hogy tudok! Régész vagyok, az ásatáson dolgozom. Múlt héten találtunk egy ládát, de hiába kerestük, nem találtuk a belevaló vaskulcsot. Miért kérdezitek?

A gyerekek megmutatták a kulcsot, amit találtak.

* Nahát, éppen egy hasonló kulcsot keresünk – álmélkodott Tamás bácsi. Gyertek, kipróbáljuk, illik-e a zárba.
* Nagyon szépen köszönjük! - mondták boldogan mind egyszerre. lépkedtek az ásatáson. Ott pedig beletették a kulcsot a ládába, ami pontosan bele illett. A ládában temérdek sok kincs volt, amit utána meg kapott a múzeum, a ládát pedig kiállították a vaskulccsal egyetemben és hatuknak még a nevét is kiállították elé. Ezután a régészek köszönetet mondtak a gyerekeknek és néhány telefonhívás segítségével megkeresték az osztályt. A tanárnénijük azonnal értük ment.

A gyerekek ingyenes belépőt kaptak a várbeli kiállításra. Amikor vége lett a kirándulásnak, a barátok hazatértek. Otthon minden kalandjukat elmesélték és nemsokára a családjukkal együtt is elmentek a múzeumba, ahol a gyerekek segítségével megtalált kincseket állították ki. Ezt a kalandot egyikük sem felejti el sohasem.